钦定古今图书集成/明伦汇编/宫闱典/第071卷 > 《宝应元年皇太子监国颁天下赦文》
## 钦定古今图书集成/明伦汇编/宫闱典/第071卷 > 《宝应元年皇太子监国颁天下赦文》

同前

“天下之本，属于元良；四方之民，资其继照。是有传归
之义，必膺监抚之重，克广前烈，与人守邦，非君父之
独亲，俾生灵以同戴。朕号慕弓剑，寝居缞绖，顷以疾
苦，未能康宁。残寇犹虞，中原多垒，军国大务，理须参
决。乃眷匕鬯，共承宗祧。”皇太子豫，天纵聪明，日跻德
业，中兴丕构，已有大功。问安寝门，知九国之梦；制胜
“戎阃，高五官之才。时方艰难，礼在谅阴，且以庶政，委
之元子，宜令权知监国。”又以上天降宝，献自楚州，神
明告历数之符，金璧定妖灾之气。总集瑞命，祗承鸿
休，因以体元，叶于五纪。其元年宜改为宝应元年，建
巳月改为四月，其馀月并依常数，仍依旧以正月一
日为岁首。受兹福应，伫以升平，因日“月之重光，布云
雷之渥泽。可大赦天下。”